ທ່ານ ​ລຳ​ເງິນ ສົມ​ຈິດ ນາຍ​ຊ່າງກວດ​ສອບ ທໍ່​ອາຍ​ເສຍ​ລົດ​ຍົນ
ທ່ານ​ລຳ​ເງິນ​ເປັນ​ເຈົ້າຂອງ​ຮ້ານ​ສ້ອມ​ແປງ​ລົດ J.J's Smog ​ທີ່​ຊື່​ສັດ ແລະ​ມີພວກ​ລູກ​ຄ້າ​ທີ່ໃຫ້​ຄວາມໄວ້​ວາງ​ໃຈ ທ່ານ​ພ້ອມ​ດ້ວຍ​ພັນ​ລະ​ຍາ ຈຶ່ງ​ມີ​ຄວາມ​ສາ​ມາດ​​ ສົ່ງ​ລູກ​ເຕົ້າເຂົ້າ​ມະ​ຫາ​ວິ​ທະ​ຍາ​ໄລ​ທີ່​ມີ​ການໃຊ້​ຈ່າຍ​ສູງ.
ສະບາຍດີ ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວຂອງວີໂອເອ ປະຈຳແລງ ວັນພະຫັດມື້ນີ້ ເຮົາຈະນຳພາທ່ານໄປຟັງການສຳພາດກັບ ທ່ານລຳເງິນ ສົມຈິດ ນາຍ ຊ່າງກົນຈັກ ທີ່ຊ່ຽວຊານດ້ານກວດກາ ແລະສ້ອມແປງທໍ່ອາຍເສຍລົດຍົນ ແລະເປັນ ເຈົ້າຂອງຮ້ານສ້ອມແປງທໍ່ອາຍເສຍລົດ JJ’S Smog ຢູ່ທີ່ເມືອງ Oxnard, ລັດຄາລີ ຟໍເນຍ ໃນສະຫະລັດອາເມຣິກາ ຊຶ່ງທ່ານຈະມາແບ່ງປັນປະ ສົບການຂອງທ່ານໃນ ການເຮັດວຽກງານ ເພື່ອຮັບປະກັນວ່າ ລົດທຸກໆຄັນ ທີ່ເຂົ້າມາຮ້ານຂອງທ່ານຈະຕ້ອງ ໄດ້ມາດຕະຖານຕາມກົດລະບຽບຂອງລັດ ກໍຄືບໍ່ປ່ອຍອາຍເສຍທີ່ເຮັດໃຫ້ອາກາດເປິ ເປື້ອນ ຫລືມົນລະພິດອອກມາຫລາຍເກີນກຳນົດ ກິ່ງສະຫວັນ ຈະນຳລາຍລະອຽດ ມາສະເໜີທ່ານໃນອັນດັບຕໍ່ໄປ ຄວັນພິດທີ່ເກີດມາຈາກການເຜົາໄໝ້ຢູ່ໂຮງງານອຸດສາຫະກຳຕ່າງໆ ແລະຈາກເຄື່ອງ ຈັກລົດຍົນທີ່ແລ່ນຢູ່ຕາມຖະໜົນຫົນທາງຫຼາຍໆພັນລ້ານຄັນຢູ່ໃນໂລກ ລ້ວນແລ້ວໄດ້ ແຕ່ປ່ອຍອາຍພິດອອກມາ ແລ້ວສົ່ງຂຶ້ນໄປຄ້າງຢູ່ເທິງອາກາດ ຄວັນພິດດັ່ງກ່າວນີ້ ໄດ້ ທຳລາຍສິ່ງທີ່ຮ້ອງວ່າຊຽວ ໂອໂຊນ (shield ozone) ທີ່ປົກປ້ອງການເຜົາໄໝ້ຂອງ ແສງຕາເວັນລົງມາສູ່ໂລກມະນຸດ ນອກຈາກນັ້ນແລ້ວ ອາຍພິດເປື້ອນເປິເຫລົ່ານີ້ຍັງ ເປັນສາເຫດເຮັດໃຫ້ເກີດສະພາບອາກາດໂລກຮ້ອນເອົ້າເກີນໄປ ແລະໜາວເກີນໄປ ພ້ອມທັງເຮັດໃຫ້ນ້ຳກ້ອນຢູ່ຂົ້ວໂລກເໜືອ ແລະຂົ້ວໂລກໃຕ້ເປື່ອຍລົງ ຊຶ່ງສົ່ງຜົນເຮັດ ໃຫ້ນ້ຳທະເລຍື່ງຂຶ້ນມາຖ້ວມ ແລະເກີດຜົນກະທົບຕໍ່ການດຳລົງຊີວິດຕ່າງໆຢູ່ໃນ ໂລກມະນຸດ ເພາະສະນັ້ນການກວດທໍ່ອາຍເສຍລົດຍົນຢູ່ໃນສະຫະລັດເປັນເລື້ອງທີ່ກົດໝາຍບັງ ຄັບຢ່າງເຄັ່ງຄັດ ເພື່ອຮັບປະກັນວ່າລົດທຸກໆຄັນທີ່ແລ່ນຢູ່ຕາມຖະໜົນຫຼວງຈະບໍ່ປ່ອຍ ອາຍພິດຈາກທໍ່ອາຍເສຍທີ່ເຮັດໃຫ້ອາກາດເປື້ອນເປິ ຫລືມົນລະພິດອອກມາ ແລະ ນີ້ກໍແມ່ນໜ້າທີ່ຕົ້ນຕໍຂອງທ່ານລຳເງິນ ສົມຈິດ ທີ່ເປັນນາຍຊ່າງກວດກາ ແລະສ້ອມ ແປງທໍ່ອາຍເສຍທີ່ເອີ້ນວ່າ emission inspection ດັ່ງທີ່ທ່ານລຳເງິນໄດ້ອະທິບາຍ ສູ່ວີໂອເອ ຟັງດັ່ງນີ ການສ້ອມແປງລົດເປັນເລື້ອງສະຫລັບຊັບຊ້ອນ ຖ້າຫາກຜູ້ເປັນເຈົ້າຂອງລົດບໍ່ມີຄວາມ ຮູ້ກ່ຽວກັບລະບົບເຄື່ອງຈັກແລ້ວ ຈະຕ້ອງໄດ້ອາໄສ ແລະມອບຄວາມໄວ້ ວາງໃຈກັບ ນາຍຊ່າງແປງລົດ ໂດຍມີປະສົບການໃນການເປັນລູກຄ້າ ແລະເຄີຍໄດ້ເປັນຊ່າງ ແປງລົດມາກ່ອນ ໄດ້ເຮັດໃຫ້ທ່ານສົມຈິດຕັດສິນໃຈກັບຄືນໄປຮຽນເອົາໃບປະກາດ ສະນີຍະບັດ ເພື່ອຈະສາມາດເຮັດວຽກສ້ອມແປງລົດຢູ່ໃນສະຫະລັດໄດ້ ດັ່ງທີ່ທ່ານ ໄດ້ເລົ່າສູ່ຟັງດັ່ງນີ້: ພາຍຫຼັງທີ່ທ່ານລຳເງິນມີປະສົບການໃນການເຮັດວຽກໃຫ້ແກ່ບໍລິສັດຂາຍລົດ ແລະ ອູ່ສ້ອມແປງລົດມາໄດ້ຫຼາຍປີ ແລ້ວ ທ່ານໄດ້ຕັດສິນໃຈມາຕັ້ງຮ້ານແປງລົດເປັນຂອງ ຕົນເອງຢູ່ທີ່ເມືອງ Oxnard ຕັ້ງຢູ່ທາງພາກໃຕ້ຂອງລັດຄາລິຟໍເນຍໃນເວລາຕໍ່ມາ ຊຶ່ງ ທ່ານໄດ້ເລົ່າເຖິງຜົນສຳເລັດຂອງທ່ານສູ່ຟັງດັ່ງນີ້ ທ່ານລຳເງິນເປັນເຈົ້າຂອງຮ້ານສ້ອມແປງລົດທີ່ຊື່ສັດ ແລະມີພວກລູກຄ້າທີ່ໃຫ້ຄວາມ ໄວ້ວາງໃຈ ສະນັ້ນ ທ່ານພ້ອມດ້ວຍພັນລະຍາຈຶ່ງມີຄວາມສາມາດໃນ ສົ່ງລູກເຕົ້າ ເຂົ້າມະຫາວິທະຍາໄລທີ່ມີການໃຊ້ຈ່າຍສູງໄດ້ ນີ້ຄືຜົນສຳເລັດຂອງຊີວິດ ຄົນອາ ເມຣິກັນ-ເຊື້ອສາຍລາວ